Den 21. juli annonserte Dallas at de gjenintroduserer throwback-uniformer inspirert av lagets drakter mellom 1960 og 1963. Uniformene ble tatt i bruk på Thanksgiving Day, og for første gang siden 2012-sesongen. Den 15. november annonserte Green Bay at de igjen skulle ta i bruk Color Rush-uniformene i kampen mot Titans i uke 11. Uniformen bestod av Green Bays vanlige hvite trøyer, men med hvite bukser. Det var første gang de brukte kombinasjonen siden 2019. Los Angeles Rams byttet rolle for de hvite uniformene. De throwback-inspirerte hvite uniformene som ble introdusert som en alternativ uniform i 2021 ble lagets hoveduniformer. De "ben"-fargede uniformene var lagets tredje alternativ og ble brukt i to kamper. New England annonserte den 22. juni at laget skulle ta i bruke de røde Pat Patriots-uniformene. Det var første gang uniformene ble brukt siden 2012-sesongen. Den 24. oktober gjenintroduserte de sølvfargede bukser, som laget ikke hadde brukt siden 2020. Den 16. november annonserte New Orleans at de skulle ta i bruk throwback-uniformer inspirert av lagets hjemmeuniformer mot slutten av 1960-tallet. Disse ble tatt i bruk under kampen mot Rams i uke 11. Sist gang laget brukte disse uniformene var i 2016. New York Giants annonserte den 2. juni at de skulle bruke uniformene fra 1980 til 1999 i to kamper. Philadelphia introduserte en ny tekstlogo som erstattet det gamle designet som ble introdusert i 1996. Pittsburgh brukte en throwbackuniform inspirert av uniformene fra 1972-sesongen i en kamp for å markere 50 år siden Immaculate Reception. San Francisco endret uniformene til å inkludere den klassiske tekstlogoen som brukes i målsonen på hjemmebane. Uniformene hadde også ha tre skulderstriper istedenfor to. Det tidligere Washington Redskins avduket sitt nye navn Washington Commanders den 2. februar. Commanders hadde spilt under navnet i 2020 og 2021. De beholdt fargene burgunderrød og gull og introduserte en ny logo samt nye uniformer. De nye burgunderrøde uniformene hadde numre i gull med en hvit kant og de nye hvite uniformene hadde numre i burgunderrødt og hvitt med sorte kanter. Laget introduserte også en tredje variant, sorte trøyer med numre i gull.